Volleyball

Volleybàll ìsch a olìmpischa Mànnschàftsschportàrt. Drbii schtehn sìch zwai Mànnschàfta mìt jewiils säcks Schpìeler geega-n-ìwwer uff’ma Schpìelfald, wo dur a Nätz getailt ìsch. S’ Ziil vum Schpìel ìsch, a Bàll soo ìwwers Nätz z’ schlààga, àss dr Bàll dr Booda vu dr geegnerischa Schpìelfaldhälfta beriahrt odd’r d’ geegnerischa Mànnschàft a Fahler begeht. A Mànnschàft därft dr Bàll dräimol ìn Folga beriahra, fìr ìhn z’ruckschpìela —drbii zeehlt a Block nìt. Dr Bàll wìrd volley gschpìelt —vu doo har kummt dr Namma vu dr Schportàrt— un därft mìt jeedem Käärwertail beriahrt wara; jedoch nutzt maa fàscht üüssschliasslig d’ Hander odd’r d’ Arm. Volleyball ìsch àm And vum 19. Joohrhundert ìn da Verainigta Schtààta äntschtànda. Hìttz’tààgs wìrd d’ Schportàrt ìn dr gànza Walt getrìewa. Dr Waltverbànd FIVB umfàsst 222 nàzionààla Verband —dàs sìnn mehr Mìtglìeder àls ìn dr FIFA odd’r da Verainta Nàzioona. Sitter Mìtta vum 20. Joohrhundert gìtt’s fìr Volleybàll Waltmaischterschàfta un olìmpischa Turniara. Witterscht gìtt’s jeedsjoohr d’ Volleybàll Nàzioonaliga (Volleyball Nations League) un dr Volleybàll-Waltpokàl (Volleyball World Cup). Züadam sìnn kontinentààla Turniara, wia zem Biischpìel d’ Öiropàmaischterschàft, d’ Öiropàpokàl-Wättbwarwer fìr Verainsmànnschàfta, so wia nàzionààla Maischterschàfta un Pokàlwättbwarwer. Àm Mìtta vum 20. Joohrhundert sìnn vor àllem d’ Nàzionààl- un Verainsmànnschàfta vu dr Sowjetunioon d’ schtärkschta ìn dr Walt gsìì, wia àui d’ Nàzionààlmànnschàfta vu dr Tschechoslowàkäi (bii da Manner) un vum Jàpàn (bii da Fràuija) un d’ Verainsmànnschàfta-n-üss Rumäänia. Àm And vum 20. Joohrhundert hann àui d’ Verainigta Schtààta, Bràsilia un Itàlia unter da fiahrenda Nàzioona zeehlt. Bii da Manner ìsch üüsserdam Poola-n-ärfolgriich, un bii da Fràuija hann Kiina un Kuba mehrera Tìtel gwunna. Obwohl Volleybàll ìn dr gànza Walt verbraitet ìsch, wìrd’s ìn ainzelna Lander unterschìedlig wààhrgnumma. Ìm diitschschproochiga Ràuim ìsch’s eher a Ràndschportàrt, àwwer ìm Poola wara d’ Schpìeler ìntänsiiv ìn da Meedia-n-ìwwertrajt. ’S gìtt mehrera Schportàrta un Wàrianta, wo sìch üss’m Volleybàll äntwìckelt hann. D’ bekànnteschta Wàrianta-n-ìsch Beachvolleyball, wo-n-eewafàlls àn da Olìmpischa Schpìeler getrìewa wìrd. Lìteràtüür Fédération Internationale de Volleyball (Üüssg.): 100 Years of Global Link. Publieditor, Mailand 1996, kää ISBN. Jimmy Czimek, Deutscher Volleyball-Verband (Üüssg.): Volleyball – Training & Coaching: vom Jugend- zum Leistungsvolleyballer. Meyer & Meyer, Aachen 2017. ISBN 978-3-8403-7537-8. Athanasios Papageorgiou, Willy Spitzley: Handbuch für Volleyball. Meyer & Meyer, Aachen 2015. ISBN 978-3-89899-622-8. Bonnie Kenny, Cindy Gregory: Volleyball: Steps to success. Human Kinetics, Champaign 2006. ISBN 978-0-7360-6337-1. Volleyball-Magazin. Philippka-Sportverlag, Münster, ISSN 1610-336X. Verbìndunga-n-uff àndra Sitta Portal:Volleyball